SEIKO EPSON CORPORATION
הסכם רישיון לתוכנה

חשוב! קרא את הסכם הרישיון לתוכנה בעיון. על בעל הרישיון (להלן: "אתה") להתקין או להשתמש במוצר, בגופנים, בצורות הגופנים ו/או בנתונים של תוכנת המחשב, כולל כל ההסברים הכתובים הנלווים (להלן: "התוכנה") רק אם אתה מסכים לתנאי השימוש של SEIKO EPSON CORPORATION (להלן: "EPSON") כפי שהם מוגדרים בהסכם זה. על ידי התקנת התוכנה או בשימוש בה, הנך מצהיר כי הסכמת לכל התנאים בהסכם זה. יש לקרוא הסכם זה בעיון לפני התקנת התוכנה או התחלת השימוש בה. אם אינך מסכים למי מתנאי השימוש שבהסכם זה, אל תתקין את התוכנה ואל תשתמש בה.

1. רישיון. EPSON וספקיה מעניקים לך בזאת רישיון אישי, לא בלעדי, חסר תמלוגים ושאינו ניתן להעברה ברישיון משנה להתקין את התוכנה ולהשתמש בה בכל מחשב או מספר מחשבים בהם בכוונתך להשתמש, ישירות או ברשת. הנך רשאי להתיר למשתמשים אחרים במחשבים המחוברים לרשת להשתמש בתוכנה, בתנאים הבאים: (א) עליך לוודא כי כל המשתמשים מסכימים ומצייתים לתנאי השימוש שבהסכם זה; (ב) עליך לוודא כי כל המשתמשים בתוכנה עושים זאת אך רק במחשבים הללו וברשת אליה הם משתייכים; וכן (ג) עליך לשפות ולהגן על EPSON וספקיה מפני כל נזק, הפסד, עלות, הוצאה או חבות אשר EPSON או ספקיה עשויים לספוג כתוצאה מהפרה מצד המשתמשים של מי מתנאי השימוש המופיעים בהסכם זה. הנך רשאי ליצור גם עותקים של התוכנה, במידת הצורך, לצורך גיבוי ואחסון בארכיון, בתנאי שאתה מעתיק לגיבוי גם את הצהרת זכויות היוצרים בשלמותה. המונח "תוכנה" כולל את כל רכיבי התוכנה, המדיות, כל העותקים שתעשה וכל השדרוגים, הגרסאות השונות, העדכונים, התוספות והעותקים של התוכנה עבורם קיבלת רישיון מ-EPSON או מספקיה. EPSON וספקיה שומרים לעצמם את כל הזכויות שאינן מוענקות כאן.

2. זכויות והגבלות נוספות. הנך מסכים שלא לשנות, לערוך או לתרגם את התוכנה. אתה מסכים גם לא לנסות להנדס לאחור, לפצח, לפרק או להשתמש בכל אמצעי אחר כדי לגלות את קוד המקור של התוכנה. אינך רשאי לשתף, להשכיר, להחכיר, להכפיף, להעניק רישיון משנה או להשאיל את התוכנה. עם זאת, הנך רשאי להעביר את כל זכויות השימוש בתוכנה שהוענקו לך לאדם אחר או לישות משפטית אחרת, בתנאי שאתה מעביר אליהם גם את ההסכם הזה ואת התוכנה, כולל כל העותקים, העדכונים והגרסאות הקודמות, מבלי לשמור אף עותק, כולל עותקים המאוחסנים במחשב. בחלק מהמדינות או בתחומי השיפוט נאסר להגביל העברת התוכנה. במקרה כזה, ההגבלות שלעיל אינן חלות עליך.

3. בעלות. זכויות הבעלות והקניין הרוחני בתוכנה ובכל העותקים שלה נותרות ברשות EPSON או ספקיה. זכויות הבעלות בתוכנה אינן עוברות אליך ורישיון זה אינו מהווה מכירה של אף זכות בתוכנה. התוכנה מוגנת על ידי חוקי זכויות היוצרים ביפן והסכמי זכויות יוצרים בינלאומיים, וכן חוקים והסכמי קניין רוחני אחרים. למעט כפי שמפורט אחרת בהסכם זה, אינך רשאי להעתיק את התוכנה. אתה מסכים גם שלא להסיר או לשנות כל הצהרה בדבר זכויות יוצרים או קניין רוחני בעותקים השונים של התוכנה.

4. הגנה ואבטחה. הנך מסכים בזאת לעשות ככל שביכולתך ולנקוט בכל האמצעים הסבירים כדי להגן על התוכנה ולוודא שאף אדם בלתי מורשה אינו משתמש בה וכי לא ייווצר אף עותק, פרסום, חשיפה או הפצה בלתי מורשים של התוכנה. ידוע לך כי התוכנה מכילה מידע סודי ובעל ערך וכן סודות מסחריים, כך שכל שימוש והעתקה בלתי מורשים פוגעים ב-EPSON וספקיה וכי הנך נושא בהתחייבות לשמור על סודיות המידע בעל הערך והסודות המסחריים הללו.

5. אחריות מוגבלת. במידה וקיבלת את התוכנה באמצעות מדיה מ-EPSON או ספק, EPSON מעניקה אחריות לכך שהמדיה שבה התוכנה נמצאת תהיה חפה מפגמים בייצור ובחומר למשך 90 יום ממועד האספקה, בכפוף לשימוש רגיל. אם המדיה מוחזרת ל-EPSON או לספק שממנו קיבלת אותה תוך 90 יום ממועד האספקה ואם EPSON תקבע כי המדיה אכן פגומה ובתנאי שהפגם לא נובע משימוש לא תקין, שימוש לרעה, שימוש לא נכון או שימוש בציוד לא תקין, EPSON תחליף את המדיה לאחר החזרת התוכנה ל-EPSON כולל כל העותקים של כל חלק בה. כל אחריות מרומזת במדיה, כולל אחריות מרומזת בדבר סחירות והתאמה למטרה מסוימת, מוגבלת למשך האחריות המפורשת שמוגדרת לעיל.

הנך מודע ומסכים לכך שהשימוש בתוכנה הוא על אחריותך בלבד. התוכנה ניתנת "כמות שהיא" וללא אחריות מכל סוג שהוא. EPSON וספקיה אינם מעניקים ואינם יכולים להעניק אחריות לגבי הביצועים או התוצאות שניתן להפיק מהתוכנה. ההצהרות הנ"ל מהוות את הסעד היחיד והבלעדי בגין הפרת האחריות מצד EPSON וספקיה. למעט האחריות המוגבלת הנ"ל, EPSON וספקיה אינם מעניקים אף אחריות, בין אם מפורשת או מרומזת, בדבר אי-הפרה, סחירות או התאמה למטרה מסוימת. בחלק מתחומי השיפוט נאסר על החרגת אחריות מרומזת או על הגבלת משך האחריות המרומזת. במקרה מעין זה, ההגבלות שלעיל אינן חלות עליך. אחריות זו מעניקה לך זכויות משפטיות מסוימות. ייתכן שעומדות לרשותך זכויות אחרות המשתנות ממדינה למדינה ומתחום שיפוט אחד למשנהו.

בשום מקרה EPSON או מי מספקיה לא יישאו בחבות כלפיך, כולל חבות חוזית, נזיקית (כולל רשלנות), משפטית, הפרה או אחריות, מצג שווא או כל חבות אחרת בגין כל נזק תוצאתי, משני או מיוחד, כולל הפסד רווחים או חסכונות, גם אם EPSON, ספקיה או מי מנציגיה ידעו מראש על האפשרות לנזק כזה, או בחבות בגין תביעה מצד כל צד שלישי. בחלק מהמדינות או תחומי השיפוט נאסר על החרגת או על הגבלת נזקים תוצאתיים, משניים או מיוחדים. במקרה כזה, ההגבלות שלעיל אינן חלות עליך.

6. סיום ההתקשרות. מבלי לפגוע בזכויות האחרות של EPSON, הסכם זה יסתיים אוטומטית במידה ותפר מי מתנאיו. באפשרותך גם לסיים הסכם זה בכל עת באמצעות הסרת ההתקנה של התוכנה והשמדתה על כל עותקיה.

7. הגבלת יצוא. הנך מסכים שלא להעביר, לייצא או לייצא מחדש את התוכנה וכל הנתונים או המידע שקיבלת מ-EPSON ולא להשתמש בתוכנה ללא רישיון מתאים בכפוף לחוק, ההגבלות והתקנות ביפן או החוקים החלים בתחום השיפוט שבו קיבלת את התוכנה.

8. החוק החל וסעיפים כלליים. הסכם זה כפוף לחוקי מדינת יפן מבלי להתייחס לסתירות בין חוקים. הסכם זה הינו ההסכם המלא בין הצדדים בנוגע לתוכנה והוא גובר על כל הזמנת רכש, תקשורת, פרסומת או מצג אחר הקשור בתוכנה. הסכם זה מחייב וחל על הצדדים לעיל ויורשיהם, האנשים הפועלים בשמם והנציגים המשפטים שלהם בהתאמה. במידה ואחד מהתנאים בהסכם זה מבוטל או נמצא כבלתי ניתן לאכיפה לא תהיה לכך השפעה על תוקפו של שאר ההסכם, אשר יישאר על כנו בהתאם לתנאיו. ניתן לשנות הסכם זה בכתב רק עם חתימתו של נציג מורשה של EPSON.

9. משתמשי קצה מטעם ממשלת ארה"ב. אם אתה רוכש את התוכנה בשמה של יחידה או רשות ממשלתית בארה"ב, התנאים הבאים חלים. הממשלה מסכימה בזאת כי: (i) אם התוכנה מסופקת למשרד הביטחון (DoD), אזי התוכנה מסווגת בתור "תוכנת מחשב מסחרית" והממשלה רוכשת רק את "הזכויות המוגבלות" בתוכנה ובתיעוד הנלווה לה כפי שמונח זה מוגדר בסעיף (1)(c)252.227-7013 ב-DFARS; וכן (ii) אם התוכנה מסופקת לכל יחידה או רשות אחרת בממשלת ארה"ב שאינה משרד הביטחון, אזי זכויות הממשלה בתוכנה ובתיעוד הנלווה לה יהיו כפי שמוגדר בסעיף (2)(c)52.227-19 ב-FAR או, במקרה של נאס"א, סעיף (d)18-52.227-86 בנספח של נאס"א ל-FAR.

10. חיבור לאינטרנט. ייתכן שהתוכנה תוכל להתחבר לאינטרנט כדי לשדר נתונים ו/או מידע מהמחשב ואליו בנוגע לחומרה ו/או לתוכנות של EPSON שבהן אתה משתמש (להלן: "המוצרים של EPSON"), כולל, אך ללא הגבלה למידע אודות דגם המוצרים של EPSON, המדינה/האזור שבו אתה מתגורר, מצב המוצרים של EPSON וכו'. EPSON עשויה לשנות את סוג המידע ו/או הנתונים האלה ללא קבלת אישור מראש ממך. EPSON אינה אוספת מידע מזהה אישי ללא אישורך. עם זאת, EPSON עשויה להשתמש במידע מזהה שאינו אישי למטרות סטטיסטיות כדי לשפר את רמת השירות אותו היא מעניקה למשתמשיה. אם אתה מסכים להתקין את התוכנה, כל תשדורת לאינטרנט או ממנו תהיה בהתאם למדיניות הפרטיות העדכנית של EPSON, כפי שהיא מופיעה באתר האינטרנט של EPSON.

11. עדכון גרסת התוכנה. ייתכן שהתוכנה תוכל להתחבר באמצעות האינטרנט אל שרת של EPSON או אל כל צד שלישי אחר מטעם EPSON כדי לעדכן את גרסת התוכנה (i) אוטומטית, או (ii) ידנית, לאחר קבלת אישור ממך. כל עדכון כזה בתוכנה ייחשב כחלק מהתוכנה ויהיה כפוף להסכם זה.

EPSON EULA HE 10/30/2009